Cine e de vină că forțele „interne și externe“ pomenite de generalul Coldea lucrează împotriva României? Nu ține de responsabilitatea SRI să-și păzească oamenii, să nu-i lase să devină vulnerabili? Cum poate acest Serviciu să aibă grijă de o țară întreagă, dacă nu e în stare să-și securizeze propriii oamenii? Cum să aibă românii încredere în structura de forță care ar trebui să-i ferească de teroriști, când văd ce fel de acuzații apar? De ce nu poate opri Serviciul Român de Informații scandalurile în care este atras de aproape un an: încearcă în vreun fel să profite de pe urma lor sau e neputincios? Sunt câțiva beneficiari politici, cum ar fi Liviu Dragnea, și câteva „forțe externe“ care se bucură de toată dezordinea și neîncrederea create,  unii cu gândul că scapă de șefa DNA, alții fiindcă întrevăd o breșă.